รักษาอาการต่างๆ ป้องกันโรคหวัดหรือไข้หวัดใหญ่ ช่วยร่างกายต่อสู้กับโรค
เพราะเป็นแค่น้ำเกลือ จึงปลอดภัยแม้สำหรับเด็ก   หยดน้ำเกลือ 2-3 หยดใส่จมูกโดยใช้หลอดหยด วิธีนี้จะช่วยลดน้ำมูกและทำให้มันแห้ง น้ำเกลือสำหรับหยดมีขายทั่วไป และสามารถทำได้เองที่บ้านด้วย วิธีนี้จะช่วยบรรเทาอาการเจ็บคอ   ละลายเกลือครึ่งช้อนชาในแก้วน้ำแล้วใช้กลั้วคอ เมื่อเสร็จแล้วให้บ้วนน้ำทิ้ง สามารถทำบ่อยแค่ไหนก็ได้เพราะน้ำเกลือใช้ได้อย่างปลอดภัย ควรใช้ยาเหล่านี้แค่ 2-3 วันเท่านั้น หากใช้นานกว่านั้นอาจเกิดการอักเสบของเนื้อเยื่อในจมูกได้ ซึ่งจะทำให้อาการยิ่งแย่ลงไปอีก   สอดหลอดหยดเข้าไปในจมูกที่มีอาการคัด และหยดหรือพ่นยาเล็กน้อย คุณจะรู้สึกดีขึ้นเกือบจะทันที ห้ามใช้กับเด็ก ยานี้จะช่วยลดไข้ แก้ปวดหัว เจ็บคอ หรือปวดข้อ   ยาทั่วไปจะประกอบด้วยตัวยาอะเซตามีโนเฟนหรือพาราเซตามอล (ไทลินอล) ไอบูโพรเฟน หรือแอสไพริน ปฏิบัติตามคำแนะนำในการใช้ และปรึกษาแพทย์ก่อนให้ยาเด็ก ยาหลายชนิดที่มีขายทั่วไปนั้นไม่ควรให้เด็กกิน เด็กและวัยรุ่นไม่ควรกินยาแอสไพริน มันอาจทำให้เป็นโรคร้ายแรงที่เรียกว่า ไรย์ซินโดรม (Reye’s syndrome) ยาแก้ไอและแก้หวัดจะมีตัวยาขับเสมหะที่ชื่อว่า ไกวเฟนีซิน (guaifenesin) มันจะช่วยละลายเสมหะและน้ำมูกในปอด  การดื่มน้ำเยอะๆ ก็ช่วยละลายเสมหะได้ ยานี้จะแค่ช่วยลดอาการไอ แต่ไม่ได้ทำให้หายจากการติดเชื้อ ถ้าการไอทำให้คุณนอนไม่ได้ ยาน้ำแก้ไอที่มีส่วนผสมของยาเด็กซ์โทรเมทอร์แฟน (dextromethorphan) จะช่วยให้คุณหลับได้   การไอ คือการที่ร่างกายพยายามขับไล่สิ่งแปลกปลอมหรือสิ่งก่อระคายออกไป การยับยั้งอาการไอจึงเป็นการหยุดร่างกายไม่ให้ทำอย่างนั้นไปด้วย ควรปรึกษาแพทย์เพื่อหายาแก้ไอที่เหมาะกับคุณ ยาน้ำแก้ไอห้ามใช้ในเด็กอายุต่ำกว่า 4 ปี สำหรับเด็กที่โตกว่านั้น ควรอ่านคำแนะนำข้างขวดยา ถ้าฉลากไม่ระบุอายุที่ตรงกับเด็ก ควรปรึกษาแพทย์ ยาน้ำแก้ไอบางตัวอาจจะมียาอะเซตามีโนเฟน หรือยาแก้ปวด/ลดไข้อื่นๆ อยู่ด้วย หมายความว่าไม่ควรกินยานั้นและยาอื่นๆ ที่มีอะเซตามีโนเฟนในเวลาเดียวกัน เพราะอาจทำให้กินยาเกินขนาดได้โดยไม่รู้ตัว ถ้าคุณป่วยหนักเพราะไข้หวัดใหญ่ แพทย์อาจสั่งจ่ายยาต้านไวรัสให้   ยาต้านไวรัสทั่วไป ได้แก่ ยาโอเซลทามิเวียร์ (ทามิฟลู) และยาซานามิเวียร์ (ราเลนซา) ยาเหล่านี้ไม่ได้ช่วยลดระยะเวลาการป่วยได้นานนัก ส่วนใหญ่จะช่วยลดได้แค่ 1-2 วัน ผลข้างเคียงอาจรุนแรงกว่าหวัดธรรมดา โอเซลทามิเวียร์มีโอกาสน้อยที่จะทำให้เกิดอาการเพ้อและทำร้ายตัวเองได้ในวัยรุ่น ส่วนซานามิเวียร์ไม่สามารถใช้ได้กับผู้ที่มีปัญหาเกี่ยวกับทางเดินหายใจ เพราะอาจทำให้อาเจียน ไข้หวัดใหญ่บางสายพันธุ์เริ่มต่อต้านยาได้ ผู้ที่มีโรคประจำตัวบางอย่าง เช่น โรคหอบหืด การกินยาต้านไวรัสไข้หวัดใหญ่อาจมีประโยชน์มากขึ้น ถ้าคุณเป็นผู้ใหญ่และมีอาการต่อไปนี้ หรือมีอาการแย่ลง และไม่ดีขึ้นภายใน 5-7 วัน คุณควรไปตรวจ   มีไข้ 39.4 องศาเซลเซียส (103 องศาฟาเรนไฮต์) หรือสูงกว่า มีไข้ร่วมกับมีเหงื่อออกและหนาวสั่น ไอมีเสมหะมีสี หรือเสมหะปนเลือด ต่อมต่างๆ โต ปวดโพรงจมูกมาก หายใจลำบาก เจ็บหน้าอก หรือคอแข็ง ดื่มน้ำไม่ได้ หรืออาเจียนบ่อย โรคประจำตัวต่างๆ มีอาการแย่ลง เช่น โรคหอบหืด มะเร็ง หรือเบาหวาน มีอายุมาก เด็กมีระบบภูมิคุ้มกันต่ำกว่าผู้ใหญ่ และมีแนวโน้มที่จะเกิดภาวะแทรกซ้อนได้มากกว่า ควรพาเด็กไปตรวจหากมีอาการต่อไปนี้   อายุ 4 เดือนหรือต่ำกว่า และมีไข้ 38 องศาเซลเซียส (100.4 องศาฟาเรนไฮต์) หรือสูงกว่า มีไข้ 40 องศาเซลเซียส (104 องศาฟาเรนไฮต์) มีอาการของภาวะขาดน้ำ เช่น เซื่องซึมหรือง่วง ปัสสาวะน้อยกว่า 3 ครั้งต่อวัน ดื่มน้ำไม่เพียงพอ หรือตาและปากแห้ง อายุต่ำกว่า 2 ปี และมีไข้นานเกิน 24 ชั่วโมง อายุ 2 ปีขึ้นไป และมีไข้นานเกิน 3 วัน อาเจียน ปวดท้อง ง่วงมากผิดปกติ ปวดหัวอย่างรุนแรง คอแข็ง หายใจลำบาก ร้องไห้นาน โดยเฉพาะถ้าเด็กยังเล็กเกินกว่าจะบอกได้ว่าเป็นอะไร ปวดหู ไอไม่หยุด มันจะเสริมสร้างระบบภูมิคุ้มกันให้ต้านทานไข้หวัดใหญ่สายพันธุ์ต่างๆ ที่แพทย์คาดว่าจะระบาดในปีต่อไป   นี่อาจไม่ใช่วิธีที่ช่วยได้ 100% แต่มันสามารถลดความถี่ในการเจ็บป่วยได้จริง คุณสามารถรับวัคซีนได้โดยการฉีดหรือใช้สเปรย์พ่นจมูก วิธีนี้จะช่วยป้องกันไม่ให้คุณติดเชื้อไวรัสที่อาจได้รับจากการจับมือคนอื่น จับราว หรือสิ่งต่างๆ  เจลล้างมือฆ่าเชื้อที่มีแอลกอฮอล์ก็ช่วยได้ ถ้าคุณอยู่ในพื้นที่ที่เล็กและมีเขตจำกัดกับคนเยอะๆ จะเป็นการเพิ่มโอกาสที่อย่างน้อยหนึ่งคนที่อยู่ใกล้คุณจะเป็นโรคบางอย่าง สถานที่เหล่านั้น ได้แก่   ที่โรงเรียน ที่ทำงาน ขนส่งสาธารณะ หอประชุมต่างๆ การกินอาหารที่ดีจะเป็นการเพิ่มพลังให้ระบบภูมิคุ้มกันของคุณในการต่อสู้กับการติดเชื้อได้อย่างรวดเร็ว   รับวิตามินให้เพียงพอด้วยการกินผักและผลไม้เยอะๆ แหล่งวิตามินชั้นยอด ได้แก่ แอปเปิล ส้ม กล้วย องุ่น บร็อกโคลี ถั่วฝัก ถั่ว ผักโขม กะหล่ำดอก ฟัก และหน่อไม้ฝรั่ง รับไฟเบอร์ให้เพียงพอด้วยการกินขนมปังทำจากธัญพืชเต็มเมล็ดไม่ขัดสี และธัญพืชอย่างรำข้าว ข้าวโอ๊ต และข้าวสาลี เติมโปรตีนให้ร่างกายด้วยการกินเนื้อสัตว์ไม่ติดมัน สัตว์ปีก ถั่ว ปลา และไข่ หลีกเลี่ยงเนื้อติดมัน หลีกเลี่ยงการกินอาหารสำเร็จรูปหรืออาหารแปรรูป เพราะอาหารพวกนี้มักจะมีน้ำตาล เกลือ และไขมันสูง ให้พลังงานเยอะแต่ไม่ได้ให้คุณค่าทางสารอาหารตามที่ร่างกายต้องการ ความเครียดจะทำให้ภูมิคุ้มกันต่ำลง และทำให้คุณติดเชื้อต่างๆ ได้ง่ายขึ้น คุณสามารถลดความเครียดได้ด้วยวิธีต่อไปนี้   ออกกำลังกายให้ได้อย่างน้อย 5 ครั้งต่อสัปดาห์ มันจะทำให้ร่างกายหลั่งสารเอ็นดอร์ฟินและช่วยให้ผ่อนคลาย พักผ่อนให้เพียงพอ ผู้ใหญ่ทั่วไปต้องการการนอนหลับคืนละ 8 ชั่วโมง บางคนอาจต้องการมากถึง 9 หรือ 10 ชั่วโมง ฝึกสมาธิ เล่นโยคะ นวด มีใครสักคนที่สนิทไว้คอยเป็นแรงสนับสนุน การได้พูดคุยกันจะทำให้คุณรู้สึกโดดเดี่ยวน้อยลง ในด้านประสิทธิภาพของมันยังคงมีการโต้แย้งกันอยู่ บางงานวิจัยชี้ว่าได้ผลจริง แต่บางงานก็ชี้ว่าไม่ได้ผล อย่างไรก็ตาม คนก็มักจะใช้ยารักษาต่อไปนี้   การกินวิตามินซีเมื่อเริ่มมีอาการจะช่วยลดระยะเวลาการเจ็บป่วย สมุนไพรเอ็กไคนาเซียอาจช่วยเรื่องภูมิคุ้มกันได้ มีขายหลายรูปแบบ ทั้งยาเม็ด ยาน้ำ และชาสมุนไพร ลองปรึกษาแพทย์ก่อนหากคุณกำลังกินยาตามแพทย์สั่งอยู่ แร่ธาตุซิงค์อาจช่วยได้หากกินตอนเริ่มมีอาการ แต่ห้ามใช้สเปรย์ซิงค์พ่นจมูก เพราะอาจทำให้สูญเสียการรับกลิ่นได้ การสูบบุหรี่จะทำให้ประสิทธิภาพของร่างกายอ่อนแอลงในการต่อสู้กับโรคต่างๆ รวมทั้งโรคไข้หวัดใหญ่และหวัดธรรมดา การเลิกบุหรี่หรือเลี่ยงการสูดดมควันบุหรี่จะช่วยรักษาสุขภาพร่างกายที่ดี ผู้ใหญ่ที่แข็งแรงดีควรนอนหลับคืนละ 8 ชั่วโมง แต่คุณอาจต้องการการพักผ่อนที่มากขึ้นเมื่อเป็นหวัดหรือไข้หวัดใหญ่   งีบหลับเมื่อต้องการ คุณอาจตื่นมาแล้วรู้สึกดีขึ้น การนอนหลับจะทำให้ร่างกายส่งพลังงานไปสู่ระบบภูมิคุ้มกันได้มากขึ้น ซึ่งจะช่วยให้ต่อสู้กับเชื้อได้เร็วขึ้น ร่างกายคุณสูญเสียน้ำเมื่อเป็นไข้ หรือในการผลิตน้ำมูก จึงควรดื่มน้ำให้เพียงพอเพื่อเป็นการชดเชยน้ำในร่างกายที่เสียไป   เครื่องดื่มที่ดีคือ น้ำเปล่า น้ำผลไม้ ซุปใส หรือน้ำมะนาวอุ่นๆ พวกน้ำผลไม้ น้ำซุป และน้ำมะนาว จะช่วยเติมเกลือแร่ให้ร่างกาย ห้ามดื่มแอลกอฮอล์หรือกาแฟ เพราะมันจะขจัดน้ำออกจากร่างกาย ทางที่ดีที่สุดที่จะหลีกเลี่ยงภาวะขาดน้ำคือ การดื่มน้ำอย่างเพียงพอเพื่อจะได้ไม่รู้สึกกระหาย ถ้าปัสสาวะของคุณมีสีเข้มหรือขุ่น คุณต้องดื่มน้ำให้มากขึ้น วิธีการรักษาที่เก่าแก่นี้ช่วยได้เพราะมันมีฤทธิ์ต้านการอักเสบและลดน้ำมูก   อาหารบำรุงนี้จะช่วยให้ร่างกายแข็งแรงและต่อสู้กับเชื้อโรคได้ เกลือในน้ำซุปจะช่วยเติมเต็มเกลือแร่ให้ร่างกาย ถ้าคุณมีไข้ แม้จะเป็นไข้ต่ำๆ มันก็อาจทำให้คุณรู้สึกหนาวได้ โดยเกิดจากการที่อุณหภูมิของร่างกายสูงกว่าอุณหภูมิรอบตัวคุณ   นอนห่มผ้าหลายชั้นหรือใช้ขวดน้ำร้อน แต่อย่าห่มผ้าหนาเกินไป โดยเฉพาะสำหรับเด็ก เพราะอาจทำให้อุณหภูมิร่างกายเพิ่มสูงขึ้นและอาการแย่ลงได้ การรักษาความอบอุ่นให้ร่างกายจะช่วยลดอาการหนาวสั่นและทำให้ร่างกายส่งพลังงานให้ระบบภูมิคุ้มกันได้มากขึ้น การใช้เครื่องทำความชื้นแบบไอเย็น หรือเครื่องทำไอระเหย จะช่วยให้หายใจสะดวกยิ่งขึ้น   การเปิดตอนกลางคืนจะช่วยให้หลับสบายขึ้น เพราะจะทำให้น้ำมูกไหลน้อยลงและไอน้อยลง ถ้าไม่มีเครื่องทำความชื้น คุณก็สามารถทำเองได้โดยนำหม้อน้ำวางบนเครื่องทำความร้อน หรือนำผ้าเปียกพาดบนราวตากผ้า น้ำจะค่อยๆ ระเหยไปในอากาศ
ลดอาการคัดจมูกโดยการหยอดน้ำเกลือ. กลั้วคอด้วยน้ำเกลืออุ่นๆ. ลดน้ำมูกด้วยยาหยดหรือสเปรย์พ่นลดน้ำมูก. ลดไข้หรือแก้ปวดด้วยยาแก้ปวดทั่วไป. ละลายเสมหะหรือน้ำมูกด้วยยาขับเสมหะ. ยับยั้งอาการไอด้วยยาน้ำแก้ไอ. กินยาต้านไวรัส. ไปพบแพทย์หากมีอาการบอกถึงการติดเชื้อรุนแรง. พาเด็กไปพบแพทย์หากจำเป็น. รับวัคซีนไข้หวัดใหญ่ทุกปี. ล้างมือบ่อยๆ. ลดปัจจัยเสี่ยงโดยอยู่ห่างจากที่ที่คนเยอะ. เสริมสร้างภูมิคุ้มกันด้วยอาหารที่ดีต่อสุขภาพ. จัดการความเครียด. ลองใช้วิธีรักษาแบบธรรมชาติ. หลีกเลี่ยงการสูบบุหรี่หรือสูดดมควันบุหรี่. พักผ่อนเยอะๆ. รักษาความชุ่มชื้น. กินซุปไก่. ทำร่างกายให้อบอุ่น. คงความชื้นในอากาศ.
https://www.wikihow.com/Fight-Off-a-Cold-or-Flu https://www.wikihow.com/Fight-Off-a-Cold-or-Flu https://www.wikihow.com/Fight-Off-a-Cold-or-Flu
Treating the Symptoms Preventing a Cold or Flu Supporting Your Body as it Fights